**Dotačná komisia**

**Zápisnica zo zasadnutia Dotačnej komisie zo dňa 22. 01. 2020**

**Prítomní:**

členovia komisie:

Ing. Monika Ďurajková, PaedDr. Mária Barancová, Mgr. Boris Čechvala,

Ing. Marcela Kulifajová, , Ing. Martin Patoprstý, Silvia Pilková, Mgr. Michal Vicáň

**Neprítomní**: Nikolaj Gečevský, Mgr. ET Mgr. Marek Machata, Ing. arch. Lucia Štasselová

**Hostia:** Mgr. Juraj Biely, Ing. Alena Lehotayová

zapisovateľka:

Beata Tomášová

**Program:**

1. Otvorenie
2. Rozpočet pre rok 2020
3. Výzvy na dotácie pre rok 2020
4. Zmluvy s prijímateľom
5. Zabezpečenie administrácie dotácií
6. Rôzne
7. Záver

**K  bodu 1:**

**Otvorenie\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rokovanie komisie viedla predsedníčka Dotačnej komisie (ďalej len DK) Ing. Ďurajková.   
Na úvod privítala hostí aj členov komisie a následne si členovia DK odsúhlasili program.

**K  bodu 2:**

**Rozpočet pre rok 2020\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predsedníčka DK privítala pani A. Lehotayovú, vedúcu ekonomického odboru, ktorá oboznámila ostatných členov komisie s objemom finančných prostriedkov určených v príslušnom rozpočtovom roku na poskytovanie dotácií, ktoré bude schvaľovať miestne zastupiteľstvo pri schvaľovaní rozpočtu mestskej časti, a to až do výšky 1% z objemu výnosu daní z príjmov fyzických osôb prislúchajúcich mestskej časti a výnosu z daní z nehnuteľností prislúchajúcich mestskej časti v zmysle platného VZN. Navrhnutá suma je v čiastke 253 398,00 eur.

**K bodu 3:**

**Výzvy na dotácie pre rok 2020\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predsedníčka DK pripravila návrhy Dotačnej výzvy na predkladanie žiadostí o poskytnutie dotácií, ktoré budú ako dokument vyvesené úradom mestskej časti po schválení rozpočtu pre rok 2020 (prvý februárový týždeň) a ktoré budú zároveň upravovať podmienky podávania žiadostí o poskytnutie dotácií. DK postupne na zasadnutí pripomienkovala a dopĺňala znenie Dotačnej výzvy pre Komunitné a Rozvojové dotácie. Komisia sa bavila najmä o dátume predkladania žiadostí a oprávnených výdavkoch. Pani Barancová navrhla, aby výzvy boli predložené na najbližšie miestne zastupiteľstvo ako informačný materiál, aby sa všetci poslanci mohli s dokumentom oboznámiť.

**A. K Dotačnej výzve pre Komunitnú dotáciu**

Komunitná dotácia je dotácia, ktorej účelom je podpora komunitných krátkodobých projektov, zameraných primárne na komunitu a jej rozvoj a pre to sa DK zaoberala prioritami pri schvaľovaní  Komunitných dotácií a po prerokovaní  navrhla a dala hlasovať za:

**Špecifické priority**, ktoré DK bude v roku 2020 intenzívnejšie podporovať:

1. **Ochrana a podpora skvalitňovania životného prostredia**

Hlasovanie:

Za: 5

Proti: 0

Zdržal sa: 2

1. **Podpora kvality života seniorov**

Hlasovanie:

Za: 7

Proti: 0

Zdržal sa: 0

1. **Podpora krúžkovej činnosti, školských a mimoškolských aktivít detí a mládeže**

Hlasovanie:

Za: 7

Proti: 0

Zdržal sa: 0

Ďalej sa DK zhodla, aby vo výzve pre Komunitnú dotáciu medzi výdavkami, ktoré nesmú byť použité na úhradu výdavkov bola uvedená aj úhrada miezd, platov, služobných príjmov a ich náhrad zamestnancom.

**B. K Dotačnej výzve pre Rozvojovú dotáciu**

Rozvojová dotácia je dotácia, ktorej primárnym účelom je podpora fungovania organizácie, vyvíjajúcej činnosť na podporu všeobecne prospešných služieb, všeobecne prospešných alebo verejnoprospešných účelov a na podporu podnikania a zamestnanosti.

DK sa po prerokovaní zhodla na tom, že takáto organizácia by mala dlhodobo min. 3 roky a preukázateľne podporovať aktivity na podporu rozvoja Ružinova.

Ďalej sa DK zhodla, aby vo výzve pre Rozvojovú dotáciu medzi výdavkami, ktoré nesmú byť použité na úhradu výdavkov boli uvedené aj fixné prevádzkové náklady organizácie (nájom, energie, vodné-stočné, plyn, fondy opráv a pod.).

**K bodu 4:**

**Zmluvy s prijímateľom\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predsedníčka DK informovala členov komisie, že po prerokovaní návrhu Zmluvy o poskytnutí dotácie pána starostu s JUDr. Jaroslavom Pilátom a jej obdržaní, pošle členom komisie znenie tejto zmluvy na vedomie. Zmluva bude v zmysle VZN súčasťou Dotačnej výzvy.

Pán Vicáň požiadal predsedníčku, aby na ďalšom zasadnutí komisie bolo preberané to, ako sú jednotlivé projekty odprezentované a ako sa môžu členovia DK viac zapojiť.

**K bodu 5:**

**Zabezpečenie administrácie dotácií\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Členovia DK sa na zasadnutí dohodli aj na termíne predkladania žiadostí o dotácie a to tak, že v zmysle Dotačnej výzvy bude možné žiadosti podávať priebežne v termíne od vyhlásenia výzvy najneskôr do 16.03.2020. Rozhodujúcim bude údaj o podaní žiadosti pridelený portálom.

**K bodu 6:**

**Rôzne\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

DK navrhla a hlasovala za to, aby vedenie úradu prehodnotilo čas zasadania MZ na doobedňajšie hodiny s tým, že vystúpenie občanov by bolo riešené alternatívne.

Hlasovanie:

Za: 6

Proti: 0

Zdržal sa: 1

V bode rôzne si DK stanovila termín konania Workshopu k Dotačnému programu   
na 11. 02. 2020 (utorok) o 17:30 h. v DK Ružinov. Na workshope vystúpi p. Pilková, p. Kulifajová, p. Vicáň a p. Ďurajková. Predsedníčka DK pripraví prezentáciu, ktorú vopred pošle členom DK. Predsedníčka poprosila p. Vicáňa o požiadanie p. Pagáčovej o účasť niektorého zo zamestnancov jej oddelenia na workshope, v prípade otázok z verejnosti.

**K bodu 7:**

**Záver\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predsedníčka DK poďakovala všetkým za účasť a ukončila zasadnutie DK. Najbližšie pracovné stretnutie DK bude na Workshope 11. 02. 2020 v DK Ružinov.

V Bratislave dňa 30. 01. 2020

Ing. Monika Ďurajková, v.r.

PaedDr. Mária Barancová, v.r.

Mgr. Boris Čechvala,v.r.

Ing. Marcela Kulifajová, v.r.

Ing. Martin Patoprstý, v.r.

Silvia Pilková, v.r.

Mgr. Michal Vicáň, v.r.